এই দ্বন্দ্বের ফলাফল আসলে দুইদিকে হতে পারে। প্রথমত, এই যৌন বিরোধিতা পুরুষ এবং নারীকে দুইটি আলাদা সত্ত্বা হিসেবে বিবর্তিত হতে সাহায্য করে। এটা খুবই গুরুত্বপূর্ণ; বলা যায় প্রাণিবৈচিত্রতার মূল উপাদান। বিবর্তনবিদ্যায় বলা হয়, একই স্পেসিস-এর নারী এবং পুরুষ প্রাণির আলাদাভাবে বিবর্তিত হওয়ার মূল কারণ সেক্সুয়াল কনফ্লিক্ট। অর্থাৎ কোনো একটি কৌশল , যা পুরুষকে এনে দিচ্ছে তার অপটিমাল ফিটনেস, বিবর্তনের আঘাত ও ঝড়-ঝাপটা সহ্য করে নিজেকে পরবর্তী প্রজন্মে নিয়ে যাওয়ার কাঙ্খিত উপকরণ। সেই স্ট্র্যাটেজি কাজ করছে নারীর সারভাইভ্যাল রেশিও এবং তার জীবনবিস্তার কমিয়ে আনতে। উল্টোদিকে , নারীর অভিযোজন যথাসম্ভব বাধা দিচ্ছে এই কৌশলগুলোকে এবং নারী লড়ে যাচ্ছে মনোগ্যামাস মিলন এবং ফ্রিডম অফ চয়েস ব্যবহার করার জন্য। একটা স্পেসিস বিবর্তিত হচ্ছে একটা ইউনিট হিসাবে নয়, দুটো কাউন্টার একটিং ইউনিট হিসাবে। এবং দুটো কাউন্টার-একটিং জিনের সেট, যেগুলো আমাদের এনে দেয় বাহ্যিক গুণাবলীসমূহ, তারা স্পেসিসের বিবর্তনে কো-ইভলভ করছে, প্রত্যেক মেটিং-এ এবং তা থেকে উদ্ভূত সন্তানে একটা সেট অন্যটাকে ডমিনেট করার চেষ্টা করছে জেনেটিক্যালি। ফলে ক্রমাগত নারী এবং পুরুষ- দুইটি আলাদা জৈবিক বৈশিষ্ট্য বহনকারী জীব হয়ে উঠছে। এখন সেক্সুয়াল কনফ্লিক্টের অন্যদিকে প্রবেশ করি। যেহেতু ফোর্সফুল কপুলেশন প্রাণিজগতের জন্য বায়োলজিক্যালি পজিটিভ কিছু নয়, তার যৌক্তিকতা আমরা উপরেই দেখলাম, তাহলে প্রাণিদের মধ্যে অবশ্যই এর জন্য কিছু রেজিস্টিভ উপকরণ থাকা যৌক্তিক। অর্থাৎ এমন কিছু অর্গান প্রাণিদের (বিশেষত ফিমেল) মধ্যে বিবর্তনের ধারায় তৈরি হওয়া সম্ভব, যা কিনা ফোর্সফুল কপুলেশনকে প্রতিহত করতে পারে। এর উদাহরণগুলো আমরা পর্যায়ক্রমে দেখব-